V sklopu projekta Life Gospodarjenje z e-odpadki se je naša šola prijavila na ozaveščevalno - zbiralno nagradno akcijo »Prinesi stare baterije«, njen častni ambasador je g. Zoran Jankovič.

**INFORMACIJE O ZBIRALNI AKCIJI:**

1. **ZAKAJ?**

Veliko odpadnih baterij, ki vsebujejo tudi nevarne snovi, še vedno konča med mešanimi komunalnimi odpadki ali **v napačnem zabojniku** za ločeno zbiranje odpadkov. V tem primeru se ne reciklirajo, zato gredo njihove nevarne sestavine posledično nazaj v okolje, kjer predstavljajo nevarnost zanj.

1. **KDAJ?**

Akcija poteka med **1. in 20. oktobrom 2019**.

Akcija poteka v sklopu projekta Life Gospodarjenje z e-odpadki in v sklopu 2. Mednarodnega dneva e-odpadkov, ki bo 14. oktobra 2019.

1. **KJE?**

**Posebna soda** za zbiranje starih baterij bosta postavljena **pri informatorju** (nasproti uprave). En sod je namenjen zbiranju manjših baterij drugi pa zbiranju večjih baterij.

Tisti, ki na našo šolo ne zahajate, lahko svoje stare baterije oddate na eni izmed **javnih zbirnih točk** v Ljubljani. Natančne lokacije so vpisane na povezavi:

<http://e-odpadki.zeos.si/sl/aktivnosti/prinesi-stare-baterije.html/#dj-posamezniki>

Vsak, ki bo oddal svoje odpadne baterije na eno izmed javnih zbirnih točk:

* prejme ob oddaji vsaj 10-ih odpadnih baterij majico ali odsevnik,
* bo imel možnost sodelovati v žrebanju za nagradne pakete, če bo izpolnil obrazec (žrebanje bo potekalo 1x/teden na Radiu Ekspres, izžrebalo se bo 3 osebe/teden).

Tri najuspešnejše šole bodo po koncu akcije **nagrajene** z nastopom ambasadorja projekta Life Gospodarjenje z e-odpadki – Zlatka.

Nastop si bodo prislužili:

* šola, ki bo zbrala največ starih baterij na šolo,
* šola, ki bo zbrala največ starih baterij po učencu (da bo pravično, tudi ta nagrada),
* šola, ki bo po mnenju organizatorjev naredila najboljšo komunikacijo o akciji.

Poskrbimo za naše okolje, naj bo zdravo. Eko tim OŠ Nove Jarše